ROMÂNIA

JUDEŢUL SATU MARE

CONSILIUL JUDEŢEAN

**Proiect de hotărâre nr.\_\_\_\_\_\_\_\_din \_\_\_\_\_\_\_\_\_\_\_\_**

**privind mandatarea reprezentantului Județului Satu Mare în Adunarea Generală a Asociației de Dezvoltare Intercomunitară ,,Luna Șes” să aprobe modificarea cuantumului cotizației anuale pentru anul 2022**

Consiliul Judeţean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al preşedintelui Consiliului Judeţean Satu Mare, anexat prezentului proiect de hotărâre,

luând în considerare:

* Hotărârea Consiliului Județean Satu Mare nr. 44/2008 privind aprobarea Contractului de Asociere între Județul Satu Mare și Orașul Negrești-Oaș pentru implementarea proiectului ,,Dezvoltarea zonei turistice Luna Șes” Negrești-Oaș, Județul Satu Mare;
* Hotărârea Consiliului Județean Satu Mare nr. 138/2008 privind constituirea Asociației de Dezvoltare Intercomunitară ,,Luna Șes”, modificată și completată prin Hotărârea Consiliului Județean Satu Mare nr. 250/2008 privind modificarea și completarea anexelor nr.1 și nr.2 la Hotărârea Consiliului Județean Satu Mare nr. 138/2008 privind constituirea Asociației de Dezvoltare Intercomunitară ,,Luna Șes”;
* Hotărârea Consiliului Județean Satu Mare nr. 115/2019 privind aprobarea modificării Actului Constitutiv și a Statutului Asociației de Dezvoltare Intercomunitară ,,Luna Șes”;
* Nota de fundamentare a Asociației de Dezvoltare Intercomunitară ,,Luna Șes”privind modificarea nivelului cotizației anuale aferente anului 2022, înaintată prin adresa nr. 4/15.03.2022 înregistrată la registratura Consiliului Județean Satu Mare sub nr. 6342/16.03.2022;

raportat la prevederile art. 10 alin. (2) din Statutul ”Asociației de Dezvoltare Intercomunitară ,,Luna Ses”, precum și la cele ale art 6 alin. (2) din Actul constitutiv al ”Asociației de Dezvoltare Intercomunitară ,,Luna Ses”,

ținând seama de prevederile art. 90 alin. (1) coroborate cu cele ale art. 173 alin. (1) lit. f) precum și cele ale art. 182 alin. (4) cu trimitere la art. 139 alin (3) lit. a) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din Ordonanța de urgență nr. 57/ 2019 privind Codul administrativ, cu modificările și completările ulterioare,

**HOTĂRĂŞTE:**

**Art. 1** Se mandatează dl Pataki Csaba - reprezentantul Județului Satu Mare în Adunarea Generală a Asociației de Dezvoltare Intercomunitară ,,Luna Șes” să aprobe modificarea cuantumului cotizației anuale aferentă Județului Satu Mare în calitate de membru al Asociației, pentru anul 2022, la nivelul sumei de **238.348 lei**.

**Art. 2** Cu ducerea la îndeplinire a prezentei se încredințează Asociația de Dezvoltare Intercomunitară ,,Luna Șes”, dl Pataki Csaba - reprezentantul Județului Satu Mare în Adunarea Generală a Asociației de Dezvoltare Intercomunitară ,,Luna Șes”,Direcţia Dezvoltare Regională și Direcția Economică din cadrul aparatului de specialitate al Consiliului Județean Satu Mare.

**Art. 3** Prezenta hotărâre se comunică Asociației de Dezvoltare Intercomunitară ,,Luna Șes”, d-lui Pataki Csaba - reprezentantului Județului Satu Mare în Adunarea Generală a Asociației de Dezvoltare Intercomunitară ,,Luna Șes”,Direcţiei Dezvoltare Regională și Direcției Economice din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_2022**

**INIŢIATOR**

**PREŞEDINTE, AVIZEAZĂ:**

**Pataki Csaba**   **SECRETARUL GENERAL AL JUDEŢULUI,**

**Crasnai Mihaela Elena Ana**

Red/tehnored:/T.L.R./Exemplare 5

JUDEŢUL SATU MARE

CONSILIUL JUDEŢEAN SATU MARE

PREŞEDINTE

**Nr. \_\_\_\_\_\_\_\_\_\_\_\_\_/\_\_\_\_\_\_\_\_2022**

**REFERAT DE APROBARE**

**privind mandatarea reprezentantului Județului Satu Mare în Adunarea Generală a Asociației de Dezvoltare Intercomunitară ,,Luna Șes” să aprobe modificarea cuantumului cotizației anuale pentru anul 2022**

Asociația de Dezvoltare Intercomunitară ,,Luna Șes” a fost constituită în anul 2008, prin asocierea Județului Satu Mare cu Orașul Negrești Oaș.

Scopul Asociației îl constituie realizarea în comun a proiectului ,,Dezvoltarea zonei turistice Luna Șes”, respectiv a furnizării în comun a unor servicii publice în funcție de gradul de realizare a proiectului.

Județul Satu Mare prin Consiliul Județean Satu Mare este membru al Asociației de Dezvoltare Intercomunitară ,,Luna Șes” conform Hotărârii Consiliului Județean Satu Mare nr. 138/2008 privind constituirea Asociației de Dezvoltare Intercomunitară ,,Luna Șes”, modificată și completată prin Hotărârea Consiliului Județean Satu Mare nr. 250/2008 privind modificarea și completarea anexelor nr.1 și nr.2 la Hotărârea Consiliului Județean Satu Mare nr. 138/2008 privind constituirea Asociației de Dezvoltare Intercomunitară ,,Luna Șes”.

Prin Hotărârea Consiliului Județean Satu Mare nr. 115/2019 a fost aprobată modificarea Actului Constitutiv și a Statutului Asociației de Dezvoltare Intercomunitară ,,Luna Șes” iar prin Sentința civilă nr. 667/2020 pronunțată de Judecătoria Satu Mare în dosarul nr. 5465/296/2020 au fost încuviințate modificările aduse cu privire la actele constitutive ale Asociației de Dezvoltare Intercomunitară ,,Luna Șes”.

Prin adresa Asociației de Dezvoltare Intercomunitară ,,Luna Șes” nr. 4/15.03.2022 înregistrată la registratura Consiliului Județean Satu Mare sub nr. 6342/16.03.2022, a fost înaintată Nota de fundamentare privind modificarea nivelului cotizației anuale aferente anului 2022 datorate de membrii asociați ai Asociației de Dezvoltare Intercomunitară ,,Luna Șes”.

Conform Notei de fundamentare și a Proiectului de hotărâre privind aprobarea Bugetului de venituri și cheltuieli al Asociației de Dezvoltare Intercomunitară ,,Luna Șes”, contribuția aferentă Județului Satu Mare este de 238.348 lei.

Luând în considerare prevederile art.10 alin. (2) din Statutul ”Asociației de Dezvoltare Intercomunitară ,,Luna Ses”, precum și cele ale art 6 alin. (2) din Actul constitutiv al ”Asociației de Dezvoltare Intercomunitară ,,Luna Ses”,

în temeiul prevederilor art.182 alin. (2) și alin. (4) coroborate cu cele ale art.136 alin. (8) lit.a) din Ordonanța de urgență nr. 57/2019 privind Codul administrativ, cu modificările și completările ulterioare,

**INIȚIEZ:**

**Proiectul de hotărâre privind mandatarea reprezentantului Județului Satu Mare în Adunarea Generală a Asociației de Dezvoltare Intercomunitară ,,Luna Șes” să aprobe modificarea cuantumului cotizației anuale pentru anul 2022**

**INIȚIATOR:**

**PREȘEDINTE**

**Pataki Csaba**

Red/tehnored:/P.S.A../Exemplare 5

JUDEŢUL SATU MARE

CONSILIUL JUDEŢEAN

DIRECŢIA DEZVOLTARE REGIONALĂ

**Nr. \_\_\_\_\_\_\_\_\_\_\_\_/\_\_\_\_\_\_\_\_\_2022**

**RAPORT DE SPECIALITATE**

**privind mandatarea reprezentantului Județului Satu Mare în Adunarea Generală a Asociației de Dezvoltare Intercomunitară ,,Luna Șes” să aprobe modificarea cuantumului cotizației anuale**

**pentru anul 2022**

Asociația de Dezvoltare Intercomunitară ,,Luna Șes” a fost constituită în anul 2008, prin asocierea Județului Satu Mare cu Orașul Negrești Oaș. Județul Satu Mare prin Consiliul Județean Satu Mare este membru al Asociației de Dezvoltare Intercomunitară ,,Luna Șes” conform Hotărârii Consiliului Județean Satu Mare nr. 138/2008 privind constituirea Asociației de Dezvoltare Intercomunitară ,,Luna Șes”, modificată și completată prin Hotărârea Consiliului Județean Satu Mare nr. 250/2008 privind modificarea și completarea anexelor nr.1 și nr.2 la Hotărârea Consiliului Județean Satu Mare nr. 138/2008 privind constituirea Asociației de Dezvoltare Intercomunitară ,,Luna Șes”.

Scopul Asociației îl constituie realizarea în comun a proiectului ,,Dezvoltarea zonei turistice Luna Șes”, respectiv a furnizării în comun a unor servicii publice în funcție de gradul de realizare a proiectului,

Luând în considerare obiectivele asociației conform art. 9 alin. (1) din Statutul Asociației de Dezvoltare Intercomunitară ,,Luna Șes”, care sunt următoarele:

* monitorizarea modului de implementare al proiectului ,,Dezvoltarea zonei turistice Luna Șes”
* asigurarea prin intermediul aparatului tehnic, a îndeplinirii obligațiilor prevăzute prin Prescripția tehnică PT R 9-2003 ,,Cerințe tehnice privind utilizarea instalațiilor de transport pe cablu pentru persoane – telescaune” și orice alte acte normative incidente, în vederea asigurării condițiilor pentru obținerea autorizației de funcționare a telescaunului;
* asigurarea pazei investițiilor realizate pe durata eventualelor suspendări ale lucărilor cauzate de lipsa finanțării acestora”,

prin Hotărârea Consiliului Județean Satu Mare nr. 115/2019 a fost aprobată modificarea Actului Constitutiv și a Statutului Asociației de Dezvoltare Intercomunitară ,,Luna Șes”, iar prin Sentința civilă nr. 667/2020 pronunțată de Judecătoria Satu Mare în dosarul nr. 5465/296/2020 au fost încuviințate modificările aduse cu privire la actele constitutive ale Asociației de Dezvoltare Intercomunitară ,,Luna Șes”,

Prin adresa Asociației de Dezvoltare Intercomunitară ,,Luna Șes” nr. 4/15.03.2022 înregistrată la registratura Consiliului Județean Satu Mare sub nr. 6342/16.03.2022, a fost înaintată Nota de fundamentare privind modificarea nivelului cotizației anuale aferente anului 2022 datorate de membrii asociați ai Asociației de Dezvoltare Intercomunitară ,,Luna Șes”. Conform estimării cheltuielor raportate pentru anul 2022, se propune modificarea cotizației aferente Județului Satu Mare pentru anul 2022 de la nivelul sumei de **479.875 lei**  la nivelul sumei de **238.348 lei**.

Față de cele de mai sus, ținând cont de prevederile art. 10 alin. (2) din Statutul ”Asociației de Dezvoltare Intercomunitară ,,Luna Ses”, precum și cele ale art 6 alin. (2) din Actul constitutiv al ”Asociației de Dezvoltare Intercomunitară ,,Luna Ses”,

în temeiul prevederilor art. 182 alin. (4) cu trimitere la cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cumodificările și completările ulterioare,

**Considerăm oportună și legală adoptarea Proiectului de hotărâre privind mandatarea reprezentantului Județului Satu Mare în Adunarea Generală a Asociației de Dezvoltare Intercomunitară ,,Luna Șes” să aprobe modificarea cuantumului cotizației anuale pentru anul 2022.**

**Director executiv, Șef Serviciu Monitorizare,**

**Ștern Felicia Cristina Roman Luminița Liliana**

**Vizat juridic,**

**Tănase Loredana Roxana**

Red/tehnored:/P.S.A../Exemplare 5